Tommy Dorsey
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1920 – 1960
Tommy Dorsey var en amerikansk swingmusiker, trombonist og orkesterleder. Han ble ofte kalt «the sentimental gentleman of swing», avledet av at hans kjenningsmelodi var I'm Gettin' Sentimental Over You.
Han spilte i storband ledet av Jean Goldkette og Paul Whiteman omkring 1930, og dannet i 1934 The Dorsey Brothers Orchestra sammen med sin bror Jimmy. Året etter avbrøt han samarbeidet og dannet sitt eget orkester.Han engasjerte mange fremragende musikere, og orkesteret oppnådde tidvis enorm popularitet, noe som ikke minst skyldtes vokalister som Frank Sinatra, som fikk sitt gjennombrudd her. Orkesteret toppet Billboards hitliste tre ganger: I'll Never Smile Again i 1940 og There Are Such Things og In The Blue of Evening i 1943.I 1953 gjenopptok han samarbeidet med broren. Tommy Dorsey var en glimrende trombonist, med enestående teknikk og en myk, varm tone. Tommy Dorsey Orchestra fortsatte å spille etter hans død i 1956, og var ledet av trombonisten Buddy Morrow fra 1977-2010. Les mer i Store norske leksikon jazz swing